b'\n_START_ARTICLE_\nDumitru Caracostea\n_START_SECTION_\nBiografie\n_START_PARAGRAPH_\nPe linie patern\xc4\x83 avea o descenden\xc8\x9b\xc4\x83 arom\xc3\xa2n\xc4\x83. \xc8\x98i-a \xc3\xaenceput studiile la Slatina, pe care le-a continuat la Colegiul \xe2\x80\x9eSf. Sava\xe2\x80\x9d din Bucure\xc8\x99ti. Urmeaz\xc4\x83 apoi cursurile Facult\xc4\x83\xc8\x9bii de Litere \xc8\x99i Filosofie de la Universitatea din Bucure\xc8\x99ti, unde \xc3\xae\xc8\x99i ia licen\xc8\x9ba \xc3\xaen 1908. A fost elevul lui Titu Maiorescu, Ion Bianu \xc8\x99i Ovid Densusianu. \xc3\x8en 1909, ob\xc8\x9bine o burs\xc4\x83 la Viena, unde va lucra sub \xc3\xaendrumarea lingvistului Wilhelm Meyer-L\xc3\xbcbke. Sus\xc8\x9bine dou\xc4\x83 doctorate, \xc3\xaen 1913, unul \xc3\xaen filosofie, altul \xc3\xaen filologie romanic\xc4\x83. Din 1920, devine docent la Universitate, iar \xc3\xaen anul 1930 profesor la catedra de istorie a literaturii rom\xc3\xa2ne moderne de la Universitatea din Bucure\xc8\x99ti. \xc3\x8en acela\xc8\x99i an a fost primit ca membru corespondent al Academiei Rom\xc3\xa2ne, iar \xc3\xaen 1938 devine membru titular . Datorit\xc4\x83 str\xc4\x83daniilor sale, \xc3\xaen 1933 ia fiin\xc8\x9b\xc4\x83 Institutul de Istorie Literar\xc4\x83 \xc8\x99i Folclor. A fost ministrul educa\xc8\x9biei na\xc8\x9bionale \xc3\xaen Guvernul Ion Gigurtu (4 iulie - 4 septembrie 1940) \xc8\x99i Guvernul Ion Antonescu (1) (4 - 14 septembrie 1940) . \xc3\x8en perioada 1941 \xe2\x80\x93 1944 a fost director al Funda\xc8\x9biilor Regale pentru Literatur\xc4\x83 \xc8\x99i Art\xc4\x83.\n_START_SECTION_\nPersecu\xc8\x9bia \xc3\xaen timpul regimului comunist\n_START_PARAGRAPH_\n\xc3\x8en anul 1948, dup\xc4\x83 instaurarea regimului comunist \xc3\xaen Rom\xc3\xa2nia, a fost exclus din \xc3\xaenv\xc4\x83\xc8\x9b\xc4\x83m\xc3\xa2nt. Pe 5 mai 1950 a fost arestat \xc8\x99i \xc8\x9binut timp de 5 ani \xc3\xaen \xc3\xaenchisoare f\xc4\x83r\xc4\x83 a fi judecat. \xc3\x8en penitenciarul Sighet s-a convertit la greco-catolicism prin intermediul preotului profesor bl\xc4\x83jean Ioan Vultur. A fost primit \xc3\xaen Biserica Rom\xc3\xa2n\xc4\x83 Unit\xc4\x83 cu Roma prin binecuv\xc3\xa2ntarea episcopului Iuliu Hossu, aflat \xc3\xaen aceea\xc8\x99i \xc3\xaenchisoare.\n_START_SECTION_\nColabor\xc4\x83ri publicistice\n_START_PARAGRAPH_\nA colaborat la revistele Convorbiri literare, Adev\xc4\x83rul literar \xc8\x99i artistic, Flac\xc4\x83ra, Langue et litt\xc3\xa9rature, G\xc3\xa2ndirea, Revista Funda\xc8\x9biilor Regale, Via\xc8\x9ba rom\xc3\xa2neasc\xc4\x83 etc. _NEWLINE_ _NEWLINE_Activitatea sa literar\xc4\x83 \xc8\x99i \xc8\x99tiin\xc8\x9bific\xc4\x83 s-a orientat \xc3\xaen dou\xc4\x83 direc\xc8\x9bii: studiile de folclor (Miori\xc8\x9ba \xc3\xaen Moldova, Muntenia \xc8\x99i Oltenia, 1924) \xc8\x99i exegeza operei eminesciene (Arta cuv\xc3\xa2ntului la Eminescu, 1938; Creativitate eminesciana, 1943). Expresivitatea limbii rom\xc3\xa2ne reprezint\xc4\x83 un important studiu de stilistic\xc4\x83 literar\xc4\x83.'